'কলঙ্ক' সিনেমাতে শ্রীদেবীর জায়গায় অভিনয় প্রসঙ্গে মুখ খুললেন মাধুরি
Home Latest News ‘কলঙ্ক’ সিনেমাতে শ্রীদেবীর জায়গায় অভিনয় প্রসঙ্গে মুখ খুললেন মাধুরি
‘কলঙ্ক’ সিনেমাতে শ্রীদেবীর জায়গায় অভিনয় প্রসঙ্গে মুখ খুললেন মাধুরি
ডেস্ক: গত বছর অর্থাৎ ২০১৮ ফেব্রুয়ারি মাসের ২৪ তারিখ মারা গিয়েছিলেন শ্রীদেবী। তাঁর মৃত্যুতে শোকাহত হয়েছিল বলিউডের ছোট থেকে বড় সকলেই। তাঁর মৃত্যুর আগে অভিনয় করার কথা ছিল করণ জোহারের প্রযোজিত সিনেমা ‘কলঙ্ক’। সেই সিনেমাতে অভিনয় করা আর হয়ে ওঠেনি ভারতের প্রথম সুপারস্টারের কিন্তু করণ তাঁর জায়গায় অভিনয়ে নিয়েছিলেন মাধুরি দীক্ষিতকে। শ্রীদেবীর জায়গায় অভিনয় করতে পেরে নিজেকে গর্বিত বোধ মনে করেছেন মাধুরি। এক সাক্ষাৎকারে তিনি জানিয়েছেন, ”আমি যখন সেটে ছিলাম, জানতাম এটি একটি সাধারণ চরিত্র আমার কাছে। কিন্তু হ্যাঁ এটা আমার কাছে খুবই আবেগপ্রবণ চরিত্র। করণ আমাকে জিজ্ঞাসা করেছিল আমি শ্রীদেবীর জায়গায় অভিনয় করতে পারব কিনা। তখন আমি অনেক চিন্তা করে সিদ্ধান্ত নি। আমি আশা করি শ্রীদেবীকে সম্মান জানাতে পারব।”
পাশাপাশি মাধুরি জানিয়েছেন, ”আমি শ্রীদেবীকে খুব কাছ থেকে চিনতাম। বিগত কয়েকবছর ধরে তাঁর কাছে আমি অভিনয় শিখেছি। আমাদের মধ্যে একটা ভালো সম্পর্ক ছিল। তাঁর মৃত্যুতে ইন্ডাস্ট্রির ব্যাপক ক্ষতি হয়েছে। আমার কাছে সত্যিটা মেনে নেওয়া কঠিন। আমার মনে হয় না ভারতে সিনেমা জগতে তাঁর জায়গা কেউ নিতে পারবে না। শ্রীদেবীর ফাঁকা স্থান পূরণ হবে না।” ‘কলঙ্ক’ সিনেমাতে মাধুরিকে অভিনয় করতে দেখা যাবে একজন নাচের শিক্ষক হিসাবে। মাধুরি ছাড়াও এই সিনেমাতে অভিনয় করতে দেখা যাবে , আলিয়া ভাট, সঞ্জয় দত্ত, বরুণ ধাওয়ান, সোনাক্ষী সিনহা এবং আদিত্য রায় কাপুরকে। চলতি বছরের এপ্রিলে মুক্তি পাবে ‘কলঙ্ক’।
Previous articleপাকিস্তানের হাতে বন্দি পাইলটের মুক্তির প্রার্থনায় যজ্ঞে বসল তৃণমূল
Next articleঅভিনন্দনকে ফেরাতে প্রধানমন্ত্রীর বাসভবনে বসেছে জরুরি বৈঠক